廖廐新貴大有來頭！
2024年05月23日 20:18
東網電視
更多新聞短片
近幾年樂壇興玩女團，Collar同埋Lolly Talk都好受大眾歡迎，而英皇近期都加入戰團，組成Viva迎戰，4位靚女下星期就會出新歌，到時樂壇又多個話題喇~
呢一邊馬場，周日都有新「女團」誕生，唔係啩？冇呃人係堅架，不過係多咗兩粒字響中間嘅「女馬主團」囉，周日第4場廖廐初出馬「祝願」，由3位女馬主Ada Che車曉紅、Suki Tang唐獻芳同埋Ruby Hui許禮詩擁有，車小姐以前有匹「廣陸王」服役，唐獻芳更係準馬王「浪漫勇士」馬主劉栢輝嘅另一半，大家成日見到嗰位靚女喇，而許禮詩小姐過往亦都合夥養過「勁準」，今次3位女士一齊合夥養馬，當然值得期待，講番「祝願」響澳洲試閘曾經大勝對手，來港近幾次綵排都走得唔錯，周日插四班跑直路賽仲排埋13檔好位，係咪可以一出即勝？拭目以待喇~